cyanic-selkie/wikianc huggingface dataset:
หลี่ จื้อเฉิง
กบฏชาวนา
ในปี ค.ศ. 1643 หลี่ จื้อเฉิงได้เข้ายึดเมืองเซียงหยาง และตั้งตนขึ้นเป็น ซินซุ่นหวัง (新順王) และเมื่อบุกยึดฉ่านซีได้ทั้งมณฑลก็ตั้งตัวเองขึ้นเป็นฮ่องเต้ โดยเรียกชื่ออาณาจักรของตนว่า ต้าซุ่น จากนั้นได้ทำตามแผนการของที่ปรึกษานาม กู้จวินเอิน ให้ใช้ฉ่านซีเป็นฐานที่มั่น บุกเข้าสู่ซีอาน จากนั้นค่อยบุกต่อไปยังปักกิ่งซึ่งถือเป็นหัวใจสำคัญของราชวงศ์หมิง หลี่ จื้อเฉิงนำทัพบุกข้ามแม่น้ำฮวงโหบุกยึดไท่หยวน ต้าถง เซวียนฝู่ เข้าสู่ด่านยงกวนด้วยชัยชนะมาตลอดทาง กระทั่งเดือน 3 ของปี ค.ศ. 1644 ได้นำทัพเข้าปิดล้อมปักกิ่ง จนฮ่องเต้หมิงซือจงเห็นว่าจบสิ้นแล้ว จึงได้ปลงพระชนม์ตนเองด้วยการผูกคอตายที่ภูเขาเหมยซัน ชานกรุงปักกิ่ง ฮ่องเต้หมิงซือ จึงได้ว่าเป็นฮ่องเต้องค์สุดท้ายแห่งราชวงศ์หมิง
แม้หลี่ จื้อเฉิงจะสามารถยึดครองปักกิ่งไว้ได้ ทว่าแรงกดดันจากกองทัพอื่น ๆ ก็ยังไม่จบสิ้น ยังมีกำลังทหารแตกทัพของราชวงศ์หมิง กองกำลังของอู๋ซานกุ้ย (吴三桂) ที่ด่านซันไห่กวน (山海关) และกองทัพจากแมนจูจากทางตะวันออกเฉียงเหนือคอยคุกคามอยู่ หลี่ จื้อเฉิงได้ส่งหนังสือให้อู๋ซานกุ้ยยอมสวามิภักดิ์ จากนั้นก็ได้ให้อู๋เซียง บิดาของอู๋ซานกุ้ยที่อยู่ในเมืองหลวงเขียนจดหมายไปกล่อมอีกทาง อีกทั้งได้ส่งคณะทูตนำเงินทองมากมาย พร้อมหนังสือแต่งตั้งให้อู๋ซานกุ้ยขึ้นมีตำแหน่งบรรดาศักดิ์ แต่ในขณะที่อู๋ซานกุ้ยกำลังเดินทางมาเมื่อสวามิภักดิ์ต่อหลี่ จื้อเฉิง กลับได้พบกับคนรับใช้ที่หนีออกมาจากเมืองหลวงที่มาส่งข่าวว่าบัดนี้อู๋เซียงถูกจับเป็นตัวประกันและถูกริบทรัพย์สมบัติ นอกจากนั้นเฉินหยวนหยวน (陈圆圆 )อนุภรรยาของอู๋ซานกุ้ยยังถูกแม่ทัพหลิวจงหมิ่นชิงตัวไป เหตุนี้ทำให้อู๋ซานกุ้ยตัดสินใจที่จะหันกลับไปจับมือกับตัวเอ่อกุ่น (多爾衮) แม่ทัพของแมนจู จากนั้นส่งคนให้แสร้งไปส่งข่าวยอมสวามิภักดิ์ต่อหลี่ จื้อเฉิงเพื่อถ่วงเวลาเอาไว้ก่อน ทว่าในภายหลังเมื่อหลี่ จื้อเฉิงได้ทราบข่าวว่าอู๋ซานกุ้ยสวามิภักดิ์ต่อแมนจูแล้ว จึงได้นำทัพราว 6 หมื่นเพื่อลงมาปราบปราม แต่ในยามนั้นอู๋ซานกุ้ยได้ลอบเปิดด่านให้กองทัพแมนจูยกเข้ามาอ้อมตีกองทัพของหลี่ จื้อเฉิง จนหลี่ จื้อเฉิงต้องถอยทัพกลับปักกิ่งโดยมีทัพของอู๋ซานกุ้ยไล่ตามมา หลี่ จื้อเฉิงแก้แค้นด้วยการตัดศีรษะบิดาของอู๋ซานกุ้ยเสียบประจานที่กำแพงเมืองปักกิ่ง จนทหารชิงได้เข้ายึดปักกิ่งได้สำเร็จ กองทัพหลี่ จื้อเฉิงที่พ่ายแพ้ถอยร่นไปก็ถูกโจมตีและสังหารไปในที่สุดในปี ค.ศ. 1645 เป็นอันอวสานราชวงศ์จีนที่ปกครองโดยชาวฮั่น
เรื่องราววีรกรรมของหลี่ จื้อเฉิงได้ถูกเล่าขานกันต่อมามากมาย มีเรื่องเล่ากันว่า ตอนที่เขาก่อกบฏนั้น ยกทัพเข้าเมืองไคเฟิง ซึ่งขณะนั้นเขากำลังจะบุกเข้าตีเมือง ได้มีผู้ปล่อยข่าวว่า เขาเป็นบุคคลที่น่ากลัว เดินทางไปทางไหนจะมีแต่ความตาย หลี่ จื้อเฉิงได้ปลอมตัวเป็นพ่อค้าข้าวเข้ามาดูลาดเลาในเมือง หลี่ จื้อเฉิงจึงกล่าวกับชาวบ้านว่า ที่แท้หลี่ จื้อเฉิงไม่ใช่บุคคลที่น่ากลัว ซ้ำยังมีเมตตากรุณาต่อชาวบ้านอีก อย่าได้เชื่อคำเล่าลือ ผู้คนจึงเปลี่ยนใจและออกอุบายว่า ให้ทุกคนแขวนโคมแดงไว้หน้าบ้าน เมื่อหลี่ จื้อเฉิงบุกเข้ามาได้จะไว้ชีวิตและให้ความช่วยเหลือบ้านนั้น
เมื่อหลี่ จื้อเฉิงบุกเข้าไป พวกขุนนางในเมืองใช้วิธีการปล่อยน้ำให้ท่วมเมือง แต่หลี่ จื้อเฉิงได้เตรียมเรือแพไว้แล้ว และนัดแนะกับชาวบ้านเรื่องโคมแดงไว้แล้ว ซึ่งพวกบรรดาขุนนางที่ฉ้อราษฎร์บังหลวงต่างไม่มีใครรู้เรื่องนี้ หลี่ จื้อเฉิงจึงไม่ช่วยเหลือ แต่จะช่วยเฉพาะบ้านที่แขวนโคมแดงไว้หน้าบ้านเท่านั้น จนกลายมาเป็นประเพณีการแขวนโคมแดงไว้หน้าบ้านทุกวันเทศกาลสำคัญ ๆ ของจีนในปัจจุบัน เช่น ตรุษจีน เป็นต้น
อ้างอิง
1606 1645
ทวี สุระบาล
นายทวี สุระบาล (เกิด 15 สิงหาคม พ.ศ. 2491) กรรมการผู้ช่วยรัฐมนตรีประจำสำนักนายกรัฐมนตรี ในรัฐบาลพลเอก ประยุทธ์ จันทร์โอชา สมาชิกสภาผู้แทนราษฎรจังหวัดตรัง และอดีตสมาชิกสภาผู้แทนราษฎรระบบบัญชีรายชื่อ รวม 8 สมัย
ประวัติ
นายทวี สุระบาล เกิดเมื่อวันที่ 15 สิงหาคม พ.ศ. 2491 เป็นบุตรของนายเจตน์ และ นางชูชีพ สุระบาล สำเร็จการศึกษา บริหารธุรกิจบัณฑิต จาก Banaras Hindu University ประเทศอินเดีย และ รัฐประศาสนศาสตรมหาบัณฑิต สถาบันบัณฑิตพัฒนบริหารศาสตร์ สมรสกับ นางณิชาพัฒน์ สุระบาล มีบุตร 3 คน ประกอบด้วย นายสุวิชาณ สุระบาล, นายพรหมกรณ์ สุระบาลธนวัชร์ และ นางสาวอิสรีย์ สุระบาลธนวัชร์
งานการเมือง
ทวี มีอาชีพเป็นนักธุรกิจ และ สมาชิกสภาจังหวัด ใน พ.ศ. 2528 ตามลำดับ ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2529 สังกัดพรรคชาติไทย แต่ได้รับเลือกตั้งในครั้งถัดมา (พ.ศ. 2531) และได้รับเลือกเรื่อยมาจนถึง พ.ศ. 2548 รวม 7 สมัย
พ.ศ. 2550 ทวี ลงสมัครรับเลือกตั้งในระบบสัดส่วน กลุ่มจังหวัดที่ 8 ลำดับที่ 2 สังกัดพรรคเพื่อแผ่นดิน แต่ไม่ได้รับเลือกตั้ง เนื่องจากทางพรรคได้รับเลือกตั้งเพียง 1 ที่นั่ง และในปี 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคพลังประชารัฐ ลำดับที่ 46 แต่ไม่ได้รับเลือกตั้ง
ในเดือนสิงหาคม พ.ศ. 2562 ทวี สุระบาล ได้รับแต่งตั้งให้ดำรงตำแหน่งกรรมการผู้ช่วยรัฐมนตรีประจำสำนักนายกรัฐมนตรี
ในเดือนเมษายน พ.ศ. 2566 ทวี ลงสมัครรับเลือกตั้งสมาชิกสภาผู้แทนราษฎรอีกครั้ง และเอาชนะคู่แข่งอย่าง สาทิตย์ วงศ์หนองเตย ไปด้วยคะแนนกว่า 63,185 คะแนน ถือเป็นอันดับ 1 ของประเทศไทยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
สมาชิกสภาผู้แทนราษฎร
ทวี สุระบาล ได้รับการเลือกตั้งเป็นสมาชิกสภาผู้แทนราษฎรมาแล้ว 8 สมัย คือ
รายชื่อนักแสดงในสตาร์ วอร์ส
ภาพยนตร์หลัก
{| class="wikitable" style="text-align:center; width:100%;" ! rowspan="2" scope="col" style="width:20%;" | ตัวละคร ! colspan="3" align="center" | ไตรภาคก่อน ! colspan="3" align="center" | ไตรภาคดั้งเดิม ! colspan="3" align="center" | ไตรภาคต่อ ! style="text-align:center; width:8%;"| เอพพิโซด 1 (1999) ! style="text-align:center; width:8%;"| เอพพิโซด 2 (2002) ! style="text-align:center; width:8%;"| เอพพิโซด 3 (2005) ! style="text-align:center; width:8%;"| เอพพิโซด 4 (1977) ! style="text-align:center; width:8%;"| เอพพิโซด 5 (1980) ! style="text-align:center; width:8%;"| เอพพิโซด 6 (1983) ! style="text-align:center; width:8%;"| เอพพิโซด 7 (2015) ! style="text-align:center; width:8%;"| เอพพิโซด 8 (2017) ! style="text-align:center; width:8%;"| เอพพิโซด 9 (2019) ! colspan="11" style="background-color:lightblue;;" |
นักแสดงหลัก
! ลุค สกายวอล์คเกอร์ ! ฮัน โซโล ! เลอา ออร์กานา ! อาร์ทูดีทู ! ซีทรีพีโอ ! ชิวแบคคา ! ดาร์ธ เวเดอร์ อนาคิน สกายวอล์คเกอร์ ! โอบีวัน เคโนบี ! โยดา ! ชีฟว์ พัลพาทีน ดาร์ธ ซิเดียส ดิเอมไพร์ ! ฟินน์ ! เรย์ ! โพ ดาเมรอน
! colspan="11" style="background-color:lightblue;;" |
อัศวินเจได
! คิ อดิ มันดิ ! เมซ วินดู ! ไควกอน จินน์ ! colspan="11" style="background-color:lightblue;;" |
สมเสร็จอเมริกาใต้
สมเสร็จอเมริกาใต้ หรือ สมเสร็จบราซิลเลียน หรือ สมเสร็จป่าต่ำ (South American Tapir, Brazilian Tapir-มาจาก tupi tapi'ira, Lowland Tapir; โปรตุเกส: Anta) เป็นสมเสร็จชนิดหนึ่ง เป็นสัตว์ป่าที่ใหญ่ที่สุดในทวีปอเมริกาใต้
ลักษณะ
มันมีสีน้ำตาลเข้มและมีแพงคอตั้งตรงสั้นๆจากกระหม่อมไปจรดด้านหลังคอ สมเสร็จอเมริกาใต้ยาว 1.8-2.5 ม. หางอวบสั้นยาว 5-10 ซม. หนัก 270 กก. เมื่อยืนสูง 77-108 ซม.จรดหัวไหล่
การกระจายพันธุ์
สมเสร็จอเมริกาใต้สามารถพบได้ใกล้กับแหล่งน้ำในป่าดิบชื้นแอมะซอนและแม่น้าและบริเวณลุ่มน้ำในอเมริกาใต้, ทางตะวันออกของเทือกเขาแอนดีส กระจายพันธุ์จากประเทศเวเนซุเอลา, ประเทศโคลอมเบีย, และประเทศกายอานาในตอนเหนือถึงประเทศบราซิล, ประเทศอาร์เจนตินา, และประเทศปารากวัย, ในตอนใต้ถึงประเทศโบลิเวีย, ประเทศเปรู, และประเทศเอกวาดอร์ในทางตะวันตก
วัดอุทกเขปสีมาราม
ประวัติความเป็นมาของวัด
เริ่มก่อตั้งโดยพระชลโธปมคุณมุนี (พุฒ ปุณณกเถร) หรือ เจ้าคุณเฒ่า เมื่อปี พ.ศ. 2436 ได้รับพระราชทานวิสุงคามสีมาอุโบสถหลังแรกเมื่อ พ.ศ. 2459 และทำพิธีผูกพัทธสีมาฝังลูกนิมิตเมื่อวันที่ 18 เมษายน พ.ศ. 2467 เป็นวัดคณะธรรมยุติกนิกายวัดแรกในเขตเมืองพนัสนิคม ท่านได้คอยเฝ้าติดตามดูแลวัดอุทกฯ โดยมิได้ขาดจนกระทั่งท่านละสังขาร เมื่อสิ้นอายุขัยท่านแล้ว พระเขมทัสสี (เอี่ยม เมฆิยเถร) เจ้าอาวาสวัดเขาบางทรายรูปต่อมายังได้เข้ามาติดตามดูแลจนมีเจ้าอาวาสองค์แรกในปี พ.ศ. 2460
พระครูสังฆวุฒิกร (เที่ยง ญาณอุชุโก)
พระครูสังฆวุฒิกร (เที่ยง ญาณอุชุโก) (พ.ศ. 2460–2470) พระฐานานุกรมในสมเด็จพระพุทธโฆษาจารย์ (เจริญ ญาณวรเถร) ได้รับบัญชาจากพระเขมทัสสี (เอี่ยม เมฆิยเถร) เจ้าอาวาสวัดเขาบางทราย ให้สร้างอุโบสถหลังแรกแม้ทุนทรัพย์จะไม่เพียงพอแต่ก็ให้ได้จัดงานทำบุญขึ้นในวัด ซื้อกระเบื้องมุงหลังคาและปูพื้นอุโบสถจนสำเร็จและทำพิธีผูกพัทธสีมาเมื่อวันที่ 18 เมษายน พ.ศ. 2467
พระอธิการดำ (จุลฺลโก)
พระอธิการดำ (จุลฺลโก) (พ.ศ. 2471–2481) ได้รับความร่วมมือจากชาวบ้านช่วยสืบสานงานสร้างวัดต่อมาอีก 10 ปี
พระครูนิวาตวรคุณ (เกลื่อน มินินฺทโล ทองนพคุณ)
พระครูนิวาตวรคุณ (เกลื่อน มินินฺทโล ทองนพคุณ) (พ.ศ. 2481–2405) ระหว่างนี้สมเด็จพระพุทธโฆษาจารย์ (เจริญ ญาณวรเถร) เจ้าอาวาสวัดเทพศิรินทราวาสได้มาเป็นพระอุปัชฌาย์ให้การบรรพชาอุปสมบทกุลบุตรปีละ 20–30 รูป ปีพ.ศ. 2483 สมเด็จพระพุทธโฆษาจารย์ (เจริญ ญาณวรเถร) ได้มาสร้างอาคารเรียนประถมศึกษาชื่อว่าโรงเรียนอุทกวิทยากร เป็นตึกคอนกรีตเสริมเหล็ก 2 ชั้น ตั้งอยู่ภายในวัด ประชาชนทั่วไปเรียกว่า ตึกขาว ซึ่งเป็นโรงเรียนที่เป็นตึกหลังแรกในอำเภอพนัสนิคม
พระครูวินัยวาที (เจริญ อติวุฑฺโฒ / ธรรมรักษ์)
พระครูวินัยวาที (เจริญ อติวุฑฺโฒ / ธรรมรักษ์ น.ธ.เอก) (พ.ศ. 2505–2544) ได้ทำการรื้อถอนศาลาการเปรียญหลังเก่าและสร้างศาลาการเปรียญหลังใหม่ขึ้นแทนในปี พ.ศ. 2520 ได้ร่วมกันกับพระราชสังวรญาณ (สนิท ถิรสินิทฺโธ) วัดศิลขันธ์ จังหวัดอ่างทอง และพระเขมสารโสภณ (ธรรมนูญ ธุวสีลเถร) วัดเขาบางทราย ซื้อที่ดินติดกับวัดตั้งโรงเรียนมัธยมประจำตำบลขึ้นชื่อว่า โรงเรียนอุทกวิทยาคม เริ่มเปิดสอนตั้งแต่ปีพ.ศ. 2522 จนถึงปัจจุบัน นอกจากนี้ยังสร้างฌาปนสถานในปี พ.ศ. 2527 และในปีพ.ศ. 2536 ได้รับพระราชทานวิสุงคามสีมาเมื่อวันที่ 23 มกราคม พ.ศ. 2542 กำหนดเขตกว้าง 28 เมตร ยาว 46 เมตร และทำการรื้อถอนอุโบสถหลังเก่าออก มีงานยกช่อฟ้าวันที่ 5-7 กุมภาพันธ์ พ.ศ. 2542 และท่านได้มรณภาพ เมื่อวันที่ 24 เมษายน พ.ศ. 2544 ก่อนงานผูกพัทธสีมาฝังลูกนิมิตเมื่อวันที่ 9-17 กุมภาพันธ์ พ.ศ. 2545
พระชลญาณมุนี (สมโภช ธมฺมโภชฺโช)
พระชลญาณมุนี,ดร. (สมโภช ธมฺมโภชฺโช /นาคสิทธิเลิศ น.ธ.เอก, ป.ธ.3, พธ.ด.) ดำรงตำแหน่ง พ.ศ. 2545–ปัจจุบัน โดย ท่านเจ้าประคุณสมเด็จพระญาณวโรดม(ประยูร สนฺตงฺกุโร) ขณะดำรงสมณศักดิ์ที่พระญาณวโรดม วัดเทพศิรินทราวาส มีบัญชาให้มารักษาการเจ้าอาวาสเมื่อวันที่ 15 กรกฎาคม พ.ศ. 2545 จากนั้น 3 เดือน จึงได้รับพระบัญชาให้ดำรงตำแหน่งเจ้าอาวาส ต่อมาได้รับแต่งตั้งให้ดำรงสมณศักดิ์เป็น ฐานานุกรมในท่านเจ้าประคุณสมเด็จพระญาณวโรดม (ประยูร สนฺตงฺกุโร) ที่ “ พระครูปลัดสัมพิพัฒนญาณวราจารย์ ศาสนภารธุราทร ยติคณิสสร สังฆานุนายก” ต่อมาเนื่องในวโรกาสพระราชพิธีเฉลิมพระชนมพรรษา 80 พรรษา วันที่ 5 ธันวาคม 2550 สมเด็จพระบรมบพิตรพระราชสมภารพระองค์ สมเด็จพระปรมินทรธรรมิมหาราชาธิราชเจ้า ทรงพระกรุณาพระราชทานตั้งสมณศักดิ์ เป็นพระราชาคณะชั้นสามัญในราชทินนามที่ พระชลญาณมุนี ท่านได้ปรับปรุงพัฒนาวัดทั้งด้านการศึกษาและถาวรวัตถุให้มีความเจริญรุ่งเรืองโดดเด่นสง่างามมากมายหลายรายการ
อ้างอิง
หนังสือที่ระลึก ในพระราชวโรกาสที่ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงประกอบพิธียกฉัตรพระประธาน และ เททองหล่อพระประจำวันเกิด สมเด็จพระญาณวโรดม ในโอกาสที่จะมีอายุ 90 ปี ณ วัดอุทกเขปสีมาราม หมู่ที่ 4 ตำบลวัดโบสถ์ อำเภอพนัสนิคม จังหวัดชลบุรี วันจันทร์ที่ 7 กุมภาพันธ์ 2548 เวลา 15.00 น.
เกาะลังกาวี
ลังกาวี (Langkawi) เป็นเกาะที่ตั้งอยู่ในทะเลอันดามันใกล้ฝั่งทะเลตะวันตกเฉียงเหนือของมาเลเซียตะวันตก มีฐานะเป็นอำเภอขึ้นกับรัฐเกอดะฮ์ ประเทศมาเลเซีย มีสมญานามว่า "อัญมณีแห่งเกอดะฮ์" (Permata Kedah; เปอร์มาตาเกอดะฮ์)
ที่มาของชื่อ
ชื่อของเกาะลังกาวี โดย "ลัง" ย่อมาจากคำว่า "ฮลัง" (helang) ที่แปลว่า "นกอินทรีสีน้ำตาลแดง" ส่วนนาม "ลังกาวี อัญมณีแห่งเกอดะฮ์" (Langkawi Permata Kedah) ได้รับพระราชทานจากสมเด็จพระราชาธิบดีสุลต่านอับดุล ฮาลิม อันเป็นส่วนหนึ่งในพระราชพิธีกาญจนาภิเษกส่วนพระองค์ โดยตั้งนามเพื่อสร้างความประทับใจแก่นักท่องเที่ยวว่าลังกาวีเป็นส่วนหนึ่งของรัฐเกอดะฮ์
ประวัติ
เมื่อครั้งที่ไทรบุรีเป็นส่วนหนึ่งราชอาณาจักรสยาม เกาะลังกาวีเป็นตำบลหนึ่งของมณฑลไทรบุรี ชื่อตำบลเกาะลังกอวี ภายหลังลังกอวีได้พ้นจากการเป็นส่วนหนึ่งของสยามโดยได้ตกเป็นส่วนหนึ่งของอาณานิคมอังกฤษเช่นเดียวกับไทรบุรี (เกอดะฮ์) ครั้นเมื่อรับเอกราชแล้วลังกาวีก็ยังเป็นส่วนหนึ่งของรัฐเกอดะฮ์อยู่
ในปี พ.ศ. 2529 มหาเธร์ โมฮัมหมัด ได้ริเริ่มที่จะเปลี่ยนแปลงเกาะลังกาวีที่เชื่อว่ามีคำสาปของมะห์สุหรี โดยพัฒนาให้ที่นี่เป็นแหล่งท่องเที่ยวและรีสอร์ต โดยเขาเองได้มีส่วนช่วยในการออกแบบและวางแผนอาคารบนเกาะ และได้นำศิรินทรา ยายี สตรีชาวไทยที่สืบเชื้อสายทายาทรุ่นที่เจ็ดของมะห์สุหรีมาถอดคำสาป
กุลศักดิ์ เรืองคงเกียรติ
เภสัชกรกุลศักดิ์ เรืองคงเกียรติ หรือ จิ้น กรรมาชน หัวหน้าวง “กรรมาชน” ซึ่งเป็นวงดนตรีเพื่อชีวิต ที่ก่อเกิดจากนักศึกษา มหาวิทยาลัยมหิดล ในช่วง เหตุการณ์ 14 ตุลา
วงกรรมาชนมีการบันทึกเทปครั้งแรก ประมาณปี พ.ศ. 2517 มีเพลง กรรมาชน, คนกับควาย, ข้าวคอยฝน, เปิบข้าว, เพื่อมวลชน, กูจะปฏิวัติ, ชาวนารำพึง, แสง, เจ้าพระยาฮาเฮ, สู้ไม่ถอย, มาร์ชประชาชนเดิน
วงกรรมาชนมีการบันทึกเทปครั้งที่ 2 ประมาณปี พ.ศ. 2518 มีเพลง อินโดจีน, รักชาติ, ใช้ของไทย, โปสเตอร์, เสียงเพรียกจากมาตุภูมิ, รำวงเมย์เดย์, บ้านเกิดเมืองนอน, ศักดิ์ศรีแรงงาน
ในเวลาไล่เลี่ยกัน วงกรรมาชน มีการบันทึกเทปชุดที่ 3 ชุดนี้ส่วนใหญ่เป็นเพลงมาร์ช ซึ่งเป็นผลงานของ จิตร ภูมิศักดิ์
วงกรรมาชน ได้มีบทบาทต่อการเคลื่อนไหวทางการเมืองในขณะนั้นเป็นอย่างมาก จิ้นได้เข้าร่วมในการประท้วงหลายครั้ง และมีการแต่งเพลงเพื่อนำมาเล่นในวง เช่น เพลงแสง อันเกิดจากกรณีลอบสังหาร “แสง รุ่งนิรันดร์กุล” ผู้นำนักศึกษาคนหนึ่งในสมัยนั้น กรรมาชนได้มีบทบาทเรื่อยมาจนกระทั่งถึงเหตุการณ์ 6 ตุลาคม 2519 ก็ต้องกระจัดกระจายกันออกไป จิ้นจำเป็นต้องหลบหนีเข้าเขตป่าเขา และได้มีโอกาสศึกษาดนตรีชั้นสูงร่วมกับศิลปินปัญญาชนคนอื่นๆ ที่ประเทศจีน จนกระทั่งเหตุการณ์คลี่คลายลงได้เดินทางกลับประเทศไทย
ภายหลังที่จิ้นเข้าเมืองแล้วก็ได้รวมเพื่อนเก่าจากมหาวิทยาลัยต่างๆ ร่วมกันทำผลงานเพลงขึ้นมาอีก ในราวปี 2532 โดยใช้ชื่อว่า “วงพันดาว” มีเทปออกมา 1 ชุด โดย จิ้นได้แต่งเพลงในชุดนี้ด้วยคือ เก็บข้าวโพด, มาตุภูมิ, ฮุยเลฮุย
ภายหลัง จิ้น กรรมาชน ออกผลงานเดี่ยวชุด เพื่อมาตุภูมิ ในปี 2532 กับค่ายครีเอเทีย อาร์ติสต์ โดยมี จิรพรรณ อังศวานนท์ เป็นโปรดิวเซอร์ และทีมงานกลุ่ม บัตเตอร์ฟลาย มีส่วนในการทำงานดนตรีของอัลบั้มนี้อีกด้วย
หลังการรัฐประหาร พ.ศ. 2549 จิ้นได้ร่วมเคลื่อนไหวต่อต้านการรัฐประหารกับแนวร่วมประชาธิปไตยขับไล่เผด็จการ (นปก.) จนกระทั่งหลังการเลือกตั้ง พ.ศ. 2550 พรรคพลังประชาชนได้เป็นแกนนำจัดตั้งรัฐบาล นปก. ซึ่งเปลี่ยนชื่อเป็น แนวร่วมประชาธิปไตยต่อต้านเผด็จการแห่งชาติ (นปช.) จึงยุติบทบาทไประยะหนึ่ง จนกระทั่งเกิดการสลับขั้วทางการเมือง พรรคประชาธิปัตย์ได้เป็นแกนนำจัดตั้งรัฐบาล นปช. จึงกลับมารวมตัวกันอีกครั้ง และเคลื่อนไหวต่อต้านพลเอกเปรม ติณสูลานนท์ และรัฐบาลนายอภิสิทธิ์ เวชชาชีวะ ทั้งในช่วงการชุมนุมใหญ่ เมื่อเดือนมีนาคม-เมษายน พ.ศ. 2552 และเดือนมีนาคม-เมษายน พ.ศ. 2553 จิ้นได้แต่งเพลงให้ นปช. หลายเพลงด้วยกัน เช่น มาร์ชแดงทั้งแผ่นดิน, นักสู้ธุลีดิน, เดิมพัน, ปณิธานแห่งเสรีชน, เอาคืน, สีแดง, วันของเรา และอีกหลายๆ เพลง
ปัจจุบันจิ้นประกอบอาชีพเภสัชกร
ดอกไม้ มิตรภาพ และความทรงจำ
ประเทศญี่ปุ่นตั้งแต่วันที่ 15 เมษายน 2554 ถึงวันที่ 24 มิถุนายน ปีนั้น ต่อมา มิสึ อิซุมิ (Mitsu Izumi) จึงดัดแปลงเป็นมังงะลงพิมพ์เป็นตอน ๆ ในนิตยสาร จัมป์สแควร์ (Jump Square)  ของสำนักพิมพ์ชูเอชะ (Shūeisha) ตั้งแต่วันที่ 4 เมษายน 2555 และบริษัทกายซ์แวร์ (Guyzware) ดัดแปลงเป็นเกมแนววิชวลโนเวลจำหน่ายในกลางปี 2555
เนื้อเรื่อง
เด็ก 6 คนซึ่งเป็นเพื่อนเล่นกันมาแต่เล็ก และมีจินตะ ยะโดะมิ หรือจินตัง เป็นหัวหน้านั้น แยกย้ายกันไปคนละทิศละทางหลังจากเมโกะ ฮมมะ หรือเม็มมะ สมาชิกคนหนึ่ง ประสบอุบัติเหตุถึงแก่ความตาย 10 ปีให้หลัง จินตังอาศัยอยู่ตามลำพังไม่เข้าสังคม วันหนึ่งในฤดูร้อน ผีเม็มมะซึ่งมีรูปโฉมเจริญเติบโตขึ้นตามวัยได้ปรากฏกายจำเพาะหน้าเขา และร้องขอให้เขาช่วยเธอให้สมความปรารถนาประการหนึ่ง เพราะเธอไม่อาจไปผุดไปเกิดได้จนกว่าจะบรรลุความปรารถนานั้น แต่ปัญหาคือเธอไม่สามารถจดจำได้ว่าปรารถนาอะไร ดังนั้นจินตังจึงประชุมสมาชิกกลุ่มอีกครั้ง เพราะเชื่อว่าพวกเขาเป็นกุญแจไขปริศนาของเม็มมะ อย่างไรก็ดีเด็กเหล่านี้ต้องเผชิญอารมณ์ความรู้สึกมากหลาย ความขัดแย้งภายในกลุ่ม ตลอดจนความแค้นเคืองที่ยังคุกรุ่นอยู่ในจิตใจของบิดามารดาเม็มมะ และจำต้องฟันฝ่าสิ่งดังกล่าวไปให้จงได้
เพลง
อนิเมะนี้ใช้เพลงประกอบหลักสองเพลง เป็นเพลงเปิดหนึ่ง เพลงปิดหนึ่ง เพลงเปิดนั้นชื่อ "อะโอะอิชิโอะริ" (青い栞 (Aoi Shiori); "ที่คั่นหนังสือสีฟ้า") กาลิเลโอ กาลิเลอี (Galileo Galilei) ขับร้อง และขายเป็นซิงเกิลเรียก "ซิงเกิลเปิดอะโนะฮิมิตะฮะนะโนะนะมะเอะโอะโบะกุตะชิวะมะดะชิระไน" (Ano Hi Mita Hana no Namae o Bokutachi wa Mada Shiranai OP Single)  ตั้งแต่วันที่ 15 มิถุนายน 2554
ส่วนเพลงปิดนามว่า "ซีเคร็ตเบส~คิมิกะคุเระตะโมะโนะ~" (Secret Base ～君がくれたもの～ (Secret Base ~Kimi ga Kureta Mono~); "ฐานทัพลับ~สิ่งนั้นเธอให้ฉันไว้~") เป็นเพลงของวงโซน (Zone) ซึ่งเผยแพร่ในปี 2544 และไอ คะยะโนะ (Ai Kayano), ฮะรุกะ โทะมะสึ (Haruka Tomatsu) กับซะโอะริ ฮะยะมิ (Saori Hayami) นำมาขับร้องใหม่ในครั้งนี้ แล้ววันที่ 27 เมษายน 2554 จึงเริ่มวางขายเป็นซิงเกิลชื่อ "ซิงเกิลปิดอะโนะฮิมิตะฮะนะโนะนะมะเอะโอะโบะกุตะชิวะมะดะชิระไน" (Ano Hi Mita Hana no Namae o Bokutachi wa Mada Shiranai ED Single)  ประกอบด้วยเพลงนี้สี่ฉบับต่างกัน ฉบับที่ใช้ในอนิเมะเรียก "ฉบับสิบปีให้หลัง" (10 years after Ver.)
อนึ่ง วงดุริยางค์ซิมโฟนีเมโลดิกเทสต์ (Melodic Taste) ยังได้นำเพลงปิดดังกล่าวมาเรียบเรียงเป็นแนวดนตรีประสาน (symphony) และบรรเลงด้วยดุริยางค์ขนาดใหญ่ มีทั้งฉบับบรรเลงเท่านั้น และฉบับซึ่งฮิกะริ เซะกิยะ (Hikari Sekiya) กับชิซุกะ ยุกิมุระ (Shizuka Yukimura) สองคนขับร้อง แล้ววางจำหน่ายพร้อมกับเพลงอื่น ๆ เป็นอัลบัมชื่อ "อนิเมะซองออเคสตรา 2" (Anime Song Orchestra II) ตั้งแต่วันที่ 30 ธันวาคม 2553
การเผยแพร่
ในทวีปอเมริกาเหนือ บริษัทเอ็นไอเอสอเมริกา (NIS America) ในเครือบริษัทนิปปงอิชิซอฟต์แวร์ (Nippon Ichi Software) ได้รับอนุญาตในเดือนมีนาคม 2555 ให้นำอนิเมะนี้ออกจำหน่ายเป็นบลูเรย์กับดีวีดีตั้งแต่วันที่ 6 กรกฎาคม 2555 โดยใช้ชื่อภาษาอังกฤษว่า อะโนะฮะนะ: เดอะเฟลาเวอร์วีซอว์แดตเดย์ (Anohana: The Flower We Saw That Day)
ส่วนในประเทศไทย บริษัทดรีม เอกซ์เพรส (เดกซ์) ได้รับอนุญาตเมื่อเดือนเมษายน 2555 ให้นำอนิเมะออกจำหน่าย และกำหนดเผยแพร่ตั้งแต่วันที่ 27 พฤศจิกายน 2555 แต่เลื่อนเป็นตั้งแต่วันที่ 18 ธันวาคม 2555
มังงะ
จิตรกรมิสึ อิซุมิ ดัดแปลงอนิเมะนี้เป็นมังงะใช้ชื่อเดียวกันนั้น ลงพิมพ์เป็นตอน ๆ ในนิตยสาร จัมป์สแควร์ ของสำนักพิมพ์ชูเอชะ ตั้งแต่วันที่ 4 เมษายน 2555
วิชวลโนเวล
บริษัทกายซ์แวร์ดัดแปลงอนิเมะนี้เป็นเกมแนววิชวลโนเวลสำหรับเล่นกับเครื่องเพลย์สเตชันแบบพกพา และบริษัทไฟว์พีบี. (5pb.) จำหน่ายเป็นครั้งแรกในกลางปี 2555
แม่ของแผ่นดิน
แม่ของแผ่นดิน เป็นชุดนวนิยายรักประเภทโรแมนติก ประพันธ์โดย นภาสรร, แพรณัฐ และ ฐิญาดา ซึ่งนวนิยายชุดแม่ของแผ่นดินประกอบไปด้วยหนังสือ 3 เล่ม คือ ประทีปรักแห่งใจ แสงเทียน ร้อยป่าไว้ด้วยรัก โดยนวนิยายชุดแม่ของแผ่นดินนั้นได้ถูกตีพิมพ์ครั้งแรกเมื่อ พ.ศ. 2557 โดยสำนักพิมพ์มายดรีม โดยแรงบันดาลใจของนวนิยายชุดนี้คือพระอัจฉริยภาพ การนำโครงการในพระราชดำริ แนวพระราชดำริของ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ที่มาของเรื่อง
นวนิยายชุด "แม่ของแผ่นดิน" นั้นเป็นโครงการที่สำนักพิมพ์มายดรีมสร้างขึ้นเพื่อนำเสนอเกี่ยวกับพระอัจฉริยภาพของ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยแรงบันดาลใจของนักเขียนแต่ละเรื่องนั้นก็คือพระราชกรณียกิจ และพระอัจฉริยภาพต่างๆมากมายของพระองค์มาเป็นเนื้อเรื่องหลักของนวนิยายชุดนี้ และนวนิยายชุดนี้ได้ถูกนำทำเป็นละครโทรทัศน์ ซึ่งออกอากาศทางสถานีวิทยุโทรทัศน์ไทยทีวีสีช่อง 3 ปลายปี พ.ศ. 2559
ละครโทรทัศน์
ละครชุด แม่ของแผ่นดิน ออกอากาศทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ฟีล กู๊ด เอ็นเทอร์เทนเม้นท์ จำกัด, บริษัท เมคเกอร์ เค จำกัด และ บริษัท กู๊ด ฟีลลิ่ง จำกัด ทุกวันจันทร์-พฤหัสบดี เวลา 19:05 - 19:50 น. และวันศุกร์ เวลา 18:45 - 19:30 น. ออกอากาศตั้งแต่วันที่ 17 สิงหาคม พ.ศ. 2559 - ปัจจุบัน
เพลงประกอบละคร
ในส่วนของเพลงประกอบละครชุดนี้นั้น นายณรงค์วิทย์ เตชะธนะวัฒน์ ได้นำเพลง คำรักคำแรก มาเป็นเพลงประกอบละครทุกเรื่องในชุดนี้ โดยนักร้องจะแตกต่างกันไปตามเนื้อเรื่อง ดังนี้
แสงเทียน
แสงเทียน ละครเรื่องนี้จะมีเนื้อหาเกี่ยวกับการรำโขนพระราชทาน ละครเรื่องนี้ออกอากาศตั้งแต่วันที่ 21 พฤศจิกายน พ.ศ. 2559 - 5 มกราคม พ.ศ. 2560 ทุกวันจันทร์ – พฤหัสบดี เวลา 19.05 น. และวันศุกร์ เวลา 18.45 น.
ร้อยป่าไว้ด้วยรัก
ร้อยป่าไว้ด้วยรัก ละครเรื่องนี้จะมีเนื้อหาเกี่ยวกับป่าต้นน้ำ การป้องกันการตัดไม้ทำลายป่าซึ่งเป็นต้นทางของแม่น้ำ ละครเรื่องนี้ออกอากาศตั้งแต่วันที่ 6 มกราคม พ.ศ. 2560 ทุกวันจันทร์ – พฤหัสบดี เวลา 19.05 น. และวันศุกร์ เวลา 18.45 น.
ข้อมูลการออกอากาศ
หมายเหตุ
แม่น้ำคันดะ
แม่น้ำคันดะ (​)เป็นแม่น้ำสายหนึ่งในกรุงโตเกียว ประเทศญี่ปุ่น มีต้นน้ำจากสวนอิโนกาชิระ เมืองมิตากะ ไหลผ่านเขตนากาโนะ เขตไทโต เขตชูโอ และเขตซูมิดะ ไปบรรจบกับแม่น้ำซูมิดะ บริเวณสะพานเรียวโงกุ รวมความยาวทั้งสิ้น 24.6 กิโลเมตร
แหล่งข้อมูลอื่น
35.69496°N, 139.788°W
ยาสูบอิเล็กทรอนิกส์
ยาสูบอิเล็กทรอนิกส์ หรือ บุหรี่ไฟฟ้า (electronic cigarette) หรือ บุหรี่ไอน้ำ (vapor cigarette) คือผลิตภัณฑ์ยาสูบจำพวกบุหรี่ บุหรี่ซิการ์ และบุหรี่แบบกล้องสูบ ซึ่งทำขึ้นจากอุปกรณ์ประจุแบตเตอรีที่จะส่งผ่านนิโคตินไปยังผู้สูบ โดยมีลักษณะคล้ายคลึงกับยาสูบจริง โดยทั่วไปจะมีอยู่ 2 แบบคือ แบบที่คล้ายกับบุหรี่จริง กับแบบที่เรียกว่าแบบปากกา (Pen style) มีลักษณะเหมือนบุหรี่ที่มีปลายด้านก้นกรองเสียบอยู่กับตัวต่อก้นกรองอีกชั้นหนึ่ง แต่ในปัจจุบันเริ่มมีลักษณะที่ถูกผลิตให้ไม่มีลักษณะคล้ายบุหรี่ แต่มีลักษณะคล้ายรีโมตรถยนต์ และยังมีรูปแบบที่ผู้ใช้ปรับปรุง (modify) เองด้วย ยาสูบอิเล็กทรอนิกส์ถูกคิดค้นขึ้นในประเทศจีน
ส่วนประกอบของเครื่องยาสูบอิเล็กทรอนิกส์
โดยทั่วไป สามารถถอดแยกชิ้นส่วนได้เป็น 3 ส่วนคือ
นอกจากส่วนประกอบในตัวเครื่องแล้ว ส่วนประกอบสำคัญของยาสูบอิเล็กทรอนิกส์คือน้ำยา (e-liquid) ซึ่งผลิตจากสารโพรพลีลีนกลีเซอรอล (Propylene Glycerol) หรือสารโพรพลีลีน กลีคอล (Propylene Glycol) หรือเรียกสั้น ๆ ว่าสารพีจี (PG) ซึ่งเป็นตัวทำละลายระดับที่บริโภคได้ (Food-Grade) สารพีจีอยู่ในเครื่องสำอางแทบทุกชนิด รวมทั้งแชมพู สบู่ โฟมล้างหน้า หรือแม้กระทั่งลูกอม สารพีจีนี้อาจมีการสะสมหรือระคายเคืองหากได้รับเป็นเวลานาน สารพีจีจะใช้เป็นตัวละลายกลิ่นหรือรสชาติกับนิโคติน โดยทั่วไปจะกำหนดระดับของสารนิโคตินในน้ำยาไว้ดังนี้
ชนิดของสารประกอบบุหรี่ไฟฟ้า
โดยทั่วไปแล้วบุหรี่ไฟฟ้าจะใช้น้ำยานิโคตินเป็นส่วนประกอบหลักในการนำส่งนิโคตินเข้าสู่ร่างกายผู้บริโภค สามารถแยกได้ทั่วไปเป็น 2 ชนิดหลักคือ
นิโคตินที่ไร้ความเป็นด่างคือการนำค่าความด่างออกจากสารนิโคตินตั้งตนที่ได้มาจากใบยาสูบตามธรรมชาติ ที่ส่งผลให้ได้รับนิโคตินเข้มช้นกว่าในปริมาณที่ใกล้เคียงกันกับชนิดยาสูบ ซึ่งแม้จะลดความรู้สึกระคายเคืองลำคอ แต่ก็ยังไม่สามารถทำให้รับสารนิโคตินได้มาก
เกลือนิโคตินนั้นคือการนำ นิโคตินที่ไร้ความเป็นด่าง มาเติม "กรด" บางชนิดเข้าไป เพื่อทำให้การนำนิโคตินเข้าสู่ร่างกายเป็นไปได้อย่างนุ่มนวลมากขึ้น เป็นการพัฒนาทางอุตสาหกรรมการผลิตน้ำยาบุหรี่ไฟฟ้าที่ส่งผลให้ได้รับนิโคตินเข้มข้นมากขึ้นจากปริมาณยาสูบตั้งต้นที่ใกล้เคียงกัน
การทำงานของยาสูบอิเล็กทรอนิกส์
การทำงานของยาสูบอิเล็กทรอนิกส์คือ การลวงประสาทสัมผัสของผู้เสพว่าได้รับการสนองตอบต่อความต้องการนิโคตินจาก "บุหรี่" จริงแล้ว ด้วยปริมาณนิโคตินที่ได้รับจาก ยาสูบอิเล็กทรอนิกส์ในจำนวนที่จำกัด ตามความเหมาะสม และด้วยรูปลักษณ์ ด้วยแสงไฟแอลอีดีที่ปลายอุปกรณ์ และรูปร่างของไอน้ำสีขาวที่มีลักษณะคล้ายควัน สร้างความรู้สึก "เสพ" ไปแล้ว ควันที่เกิดจากยาสูบอิเล็กทรอนิกส์คือไอน้ำที่เกิดจากปฏิกิริยาของสารพีจีที่ถูกคลื่นความร้อนไมโครเวฟจากตัวสร้างควันทำให้แตกตัวและดูดน้ำในอากาศกลายเป็นสายหมอกไอน้ำสีขาวที่มีคล้ายคลึงกับไอนำจากกาต้มน้ำ แต่มีความหนาแน่นและรวมตัวกันเป็นกลุ่มก้อนมากกว่า ซึ่งจะแตกต่างจากควันบุหรี่จริงที่มีสีออกเทา
แม้ว่ายาสูบอิเล็กทรอนิกส์จะปราศจากส่วนผสมของใบยาสูบ และการสันดาปอันก่อให้เกิดสารพิษกว่า 4,000 ชนิดในบุหรี่จริงก็ตาม แต่ผู้สูบยังคงได้รับนิโคตินอยู่ โดยระดับนิโคตินจะมีปริมาณต่าง ๆ กันแล้วแต่ผู้ใช้จะเลือกใช้นำยานิโคตินระดับใด ซึ่งการรับนิโคตินที่มากเกินไปอาจทำให้เกิดการระคายเคือง คลื่นใส้ และมีผลต่อหัวใจได้ จึงไม่อาจกล่าวว่า ยาสูบอิเล็กทรอนิกส์ ปลอดภัยได้ 100% แต่ยาสูบอิเล็กทรอนิกส์เป็นเพียงทางเลือกหนึ่ง สำหรับผู้ต้องการลดปริมาณพิษสะสม อันเกิดจากบุหรี่จริง และการสูบยาสูบอิเล็กทรอนิกส์อาจประยุกต์ใช้กับการเลิกบุหรี่แบบถาวรได้
ความปลอดภัย และข้อวิจารณ์ต่อยาสูบอิเล็กทรอนิกส์
ยาสูบอิเล็กทรอนิกส์มีอันตรายน้อยกว่าบุหรี่ทั่วไป โดยเหตุผลสำคัญคือยาสูบอิเล็กทรอนิกส์ไม่ปล่อยควันยาสูบที่เป็นอันตราย แต่อาจมีสารตกค้าง และความเสี่ยงในการรับนิโคตินมากเกินไป ในด้านผลกระทบของการที่นิโคตินได้รับความร้อนก่อนที่จะถูกสูดเข้าไป ไม่มีผลต่อความแตกต่างของนิโคตินที่มีในบุหรี่จริง เพียงแต่จากนิโคตินที่ได้รับจากยาสูบอิเล็กทรอนิกส์ไม่มีสารเคมีหลายพันชนิดรวมอยู่ในนั้น ซึ่งสารเคมีหลายชนิดในบุหรี่จริงนั้นเป็นผลจากการเผาไหม้ยาสูบ
ในประเทศไทยกระทรวงสาธารณสุขได้มีมาตรการห้ามนำบุหรี่ไฟฟ้าเข้ามาจำหน่ายในประเทศโดยใช้กฎหมาย 3 ฉบับ ได้แก่
กระทรวงสาธารณสุขอ้างว่าพบปริมาณนิโคตินสูงกว่าบุหรี่ทั่วไปหลายเท่า และมีผลเสียต่อผู้ที่สูบ หากสูบบุหรี่อิเล็กทรอนิกส์ 1 มวน จะเท่ากับสูบบุหรี่ทั่วไปถึง 15 มวนหากนำไปใช้โดยปราศจากการดูแลของแพทย์จะเป็น อันตรายต่อหัวใจและหลอดเลือดได้ และยังอ้างอีกว่ายาสูบอิเล็กทรอนิกส์มีฤทธิ์เทียบเท่าเฮโรอีน ขณะเดียวกันผู้ใช้ยาสูบอิเล็กทรอนิกส์ก็มีการโต้แย้งว่าบุหรี่จริง มีนิโคตินที่ได้รับจากการเผาไหม้ใบยาสูบ ซึ่งนอกจากนิโคตินแล้ว ยังมีสารก่อมะเร็งและสารพิษมากมาย และควันของบุหรี่นี้เองที่เป็นอันตราย ส่วนยาสูบอิเล็กทรอนิกส์ มีนิโคตินที่ถูกผสมในสารพีจีโดย 1 มิลลิลิตรใช้เวลาสูบมากกว่า 100-150 ครั้ง ในขณะที่บุหรี่ 1 มวน ใช้เวลาสูบหมดประมาณ 10-15 ครั้ง ซึ่งแต่ละครั้งที่สูบยาสูบอิเล็กทรอนิกส์จะได้รับนิโคตินใกล้เคียงกับบุหรี่จริง และในปริมาณที่ไม่เป็นอันตราย
ปัจจุบันในสังคมไทยยาสูบอิเล็กทรอนิกส์ยังไม่ได้รับอนุญาตให้นำเข้า และไม่ได้รับการรับรองจากสำนักงานคณะกรรมการอาหารและยาแต่ก็มีผู้ใช้หลายคนยังยืนยันจะใช้ต่อเพื่อเลิกบุหรี่เช่นกัน
ประเภทของบุหรี่ไฟฟ้า
บุหรี่ไฟฟ้าโดยทั่วไปสามารถแบ่งได้เป็น 2 ประเภทหลักคือ
บุหรี่ไฟฟ้าแบบเติมน้ำยา และ บุหรี่ไฟฟ้าแบบใช้แล้วทิ้ง
วิวัฒนาการของบุหรี่ไฟฟ้านั้นแบ่งได้ประมาณ 4 ยุคคือ
โดยในบุหรี่ไฟฟ้าประเภท Tank นี้จะสามารถแบ่งออกได้เป็นสองรุ่นย่อยคือ
บุหรี่ไฟฟ้าแทงค์แบบทั่วไป Regular Mod
บุหรี่ไฟฟ้าแทงค์แบบยิงสด Unregular Mod (Irregular)
โดยแบบแทงค์ทั่วไปนั้นจะมีแผงวงจรที่ใช้ควบคุมการจ่ายไฟจากแบตเตอร์รี่หรือถ่าน ซึ่งทำให้ผู้ใช้สามารถควบคุมการทำงานของเครื่องได้ผ่านแผงหน้าจอที่แสงดข้อมูลต่างๆเกี่ยวกับอุปกรณ์เอาไว้ด้วย
ส่วนแบบแทงค์ยิงสดนั้น “ไม่มี” แผงวงจรควบคุมการทำงานและการจ่ายกระแสไฟจะส่งจากถ่านไปยังขดลวดที่เป็นตัวให้ความร้อนแก่น้ำยาโดยตรง เพราะฉะนั้นความแรงของกระแสไฟจะขึ้นอยู่กับแหล่งให้พลังงานโดยตรง
ซึ่งทั้งสองแบบนั้น ต้องอาศัยความเชี่ยวชาญและความเข้าใจเกี่ยวกับการทำงานของอุปกรณ์ และความรู้เกี่ยวกับสารประกอบของน้ำยา ปริมาณที่ต้องใช้ การคำนวณค่ากำลังการจ่ายไฟ ข้อดีของบุหรี่ไฟฟ้าประเภทนี้คือ ให้สารนิโคตินประมาณน้อยมากถึงไม่มี และมีกลิ่นและรสชาติที่ดีกว่า แต่เนื่องจากต้องอาศัยความเข้าใจเกี่ยวกับอุปกรณ์และความรู้เกี่ยวกับบุหรี่ไฟฟ้า เพราะฉะนั้นจึงอาจส่งผลให้มีอันตรายต่อผู้ใช้ได้มากกว่าหากว่าไม่มีความรู้ความเชี่ยวชาญมากพอ
- ระบบเปิด ที่สามารถเติมน้ำยาลงไปใหม่ได้
- ระบบปิด ที่ต้องถอดเปลี่ยนบรรจุภัณฑ์เมื่อน้ำยาหมด
กฎหมายเกี่ยวกับบุหรี่ไฟฟ้าในประเทศไทย
ปัจจุบันผลิตภัณฑ์บุหรี่ไฟฟ้าและอุปกรณ์ประกอบทุกชนิดนั้น "ไม่มีกฎหมายรับรอง" ส่งผลให้เกิดความเข้าใจว่าเป็นสิ่งผิดกฎหมาย และอาจจะถูกเจ้าหน้าที่ของรัฐยึดและปรับเป็นจำนวนมากได้
โดยในปัจจุบันมียังมีกลุ่มผู้นิยมบุหรี่ไฟฟ้าจำนวนมาก พยายามผลักดันการแก้ไขกฎหมายให้รองรับบุหรี่ไฟฟ้า เนื่องจากรัฐเองสูญเสียรายได้จากการเก็บภาษีจากบุหรี่ไฟฟ้าเป็นจำนวนเงินมหาศาล และจากงานวิจัยจากต่างประเทศทั่วโลก สามารถยืนยันได้ว่า บุหรี่ไฟฟ้าไม่ได้สร้างโทษมากไปปกว่า บุหรี่แบบเผาไหม้ปกติอย่างแน่นอน
อุทยานวัฒนธรรมเจ้าแม่กวนอิมผู่ถัว
อุทยานวัฒนธรรมเจ้าแม่กวนอิมผู่ถัว ตั้งอยู่ในพื้นที่จุดชมทิวทัศน์จูเจียเจียน ไป๋ชาน บนเกาะจูเจียเจียน ทางใต้ของเขาผู่ถัว (เกาะผู่ถัว) ในเขตผู่ถัว โจวชาน ครอบคลุมพื้นที่ประมาณ 9 ตารางกิโลเมตร เป็นแหล่งท่องเที่ยวทางวัฒนธรรมประกอบด้วยวิทยาลัยพุทธศาสนาแห่งประเทศจีนเขาผู่ถัว ศาลเจ้าเจ้าแม่กวนอิม วัดต้าเป่ย์ลฺวี่ และประติมากรรมต่าง ๆ
ศาลเจ้าเจ้าแม่กวนอิม เป็นอาคารขนาดใหญ่แบบจีนร่วมสมัย พื้นที่ก่อสร้าง 61,900 ตารางเมตร รวมทั้งหมด 9 ชั้น เป็นห้องโถงรูปกลีบดอกบัวภายในประดิษฐานรูปปั้นไม้แกะสลักเจ้าแม่กวนอิมสิบเอ็ดเศียรพันมือขนาดใหญ่
โครงสร้าง
โครงการอุทยานวัฒนธรรมเจ้าแม่กวนอิมผู่ถัวใช้เวลา 5 ปี โดยการออกแบบผสมผสานระหว่างวัสดุและเทคโนโลยีที่ทันสมัยเข้ากับสถาปัตยกรรมจีนโบราณและองค์ประกอบทางพุทธศาสนามหายาน โครงสร้างประกอบด้วยหินก่ออิฐ แผ่นทองแดง แก้ว กระเบื้องไททาเนียม อลูมิเนียมแผ่น และวัสดุอื่น ๆ เพื่อให้มีอายุใช้งานที่ยาวนาน โครงการวัฒนธรรมทางพุทธศาสนานี้เป็นหนึ่งในอุทยานวัฒนธรรมทางพุทธศาสนาที่ครอบคลุมพื้นที่ที่ใหญ่ที่สุดในโลก
อาคารหลักของอุทยานวัฒนธรรมเจ้าแม่กวนอิมผู่ถัวคือ ศาลาเจ้าแม่กวนอิม ซึ่งเป็นกลุ่มอาคาร ที่มีอาคารหลักหนึ่งหลังและอาคารรองสองหลัง ตามแนวคิดของพระโพธิสัตว์กวนอิม พระสุธนกุมาร และธิดาพญามังกร ความสูงของอาคารศาลเจ้าหลัก 97.9 เมตร พื้นที่ก่อสร้าง 61,900 ตารางเมตร รวมทั้งหมด 9 ชั้น เป็นห้องโถงรูปกลีบดอกบัวภายในประดิษฐานรูปปั้นไม้แกะสลักเจ้าแม่กวนอิมสิบเอ็ดเศียรพันมือขนาดใหญ่
เจ้าชายคริสทีอันแห่งเชาม์บวร์ค-ลิพเพอ (ค.ศ. 1898–1974)
เจ้าชายคริสทีอันแห่งเชาม์บวร์ค-ลิพเพอ (Prinz Christian zu Schaumburg-Lippe ; 20 กุมภาพันธ์ ค.ศ. 1898 - 13 กรกฎาคม ค.ศ. 1974) ทรงเป็นเจ้าชายชาวเยอรมันและเป็นประมุขตระกูลนาโซดของราชวงศ์เชาม์บวร์ค-ลิพเพอ
วอลเลย์บอลหญิงอินเตอร์เนชันแนลวีทีวี9 บิ่ญเดี่ยนคัพ
วอลเลย์บอลหญิงอินเตอร์เนชันแนลวีทีวี9 บิ่ญเดี่ยนคัพ (Giải bóng chuyền nữ Quốc tế Cúp VTV9 Bình Điền) หรือเรียกสั้นๆว่า วีทีวี บิ่ญเดี่ยนคัพ (VTV Bình Điền Cup) เป็นการแข่งวอลเลย์บอลหญิงนานาชาติ จัดขึ้นโดยสหพันธ์วอลเลย์บอลเวียดนาม และได้รับการสนับสนุนโดยโทรทัศน์เวียดนาม ทีวีที9 และบิ่ญเดี่ยนล็องอาน การแข่งขันก่อตั้งขึ้นในปี ค.ศ. 2006
เจ้าชายคริสทีอันแห่งเชาม์บวร์ค-ลิพเพอ (ค.ศ. 1898–1974)
พระประวัติ
เจ้าชายคริสทีอันแห่งเชาม์บวร์ค-ลิพเพอ ประสูติเมื่อวันที่ 20 กุมภาพันธ์ ค.ศ. 1898 ณ โซโปรน ฮังการี เป็นพระโอรสในเจ้าชายฟรีดริชแห่งเชาม์บวร์ค-ลิพเพอและเจ้าหญิงลูอีสแห่งเดนมาร์ก เป็นพระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก และหลุยส์แห่งสวีเดน สมเด็จพระราชินีแห่งเดนมาร์ก ผ่านทางสายพระราชมารดา
เสกสมรส
เจ้าชายคริสทีอันแห่งเชาม์บวร์ค-ลิพเพอ ทรงหมั้นหมายกับเจ้าหญิงไอรีนแห่งกรีซและเดนมาร์ก พระราชธิดาใน พระเจ้าคอนสแตนตินที่ 1 แห่งกรีซ แต่ก็ไม่ได้เสกสมรสกัน โดยต่อมาจาก เจ้าหญิงไอรีน ได้เสกสมรสกับ เจ้าชายไอโมน ดยุกที่ 4 แห่งโอสตา
เมื่อวันที่ 9 กันยายน ค.ศ. 1937 พระองค์ทรงเสกสมรสกับเจ้าหญิงฟีโอโดราแห่งเดนมาร์ก พระธิดาใน เจ้าชายฮารัลด์แห่งเดนมาร์ก ทั้งสองเป็นพระญาติกันเนื่องจากเป็นพระราชนัดดาใน สมเด็จพระเจ้าเฟรเดอริกที่ 8 แห่งเดนมาร์กเหมือนกัน โดยเจ้าหญิงฟีโอโดรารับพระราชทานพระอิสริยยศที่ เจ้าหญิงแห่งเชาม์บวร์ค-ลิพเพอ พระชายา ทั้งสองมีพระบุตรดังนี้
โดยหลังจากพระองค์สิ้นพระชนม์ใน ค.ศ. 1974 พระชายา พระบุตร ประทับ ณ ประเทศเยอรมนีและประเทศเดนมาร์ก
หลบผี ผีไม่หลบ
หลบผี ผีไม่หลบ เป็นละครโทรทัศน์ไทย แนวคอมเมดี นำแสดงโดย รัชชานนท์ สุขประกอบ,พรภัสสร อัตถปัญญาพล เริ่มออกอากาศตอนแรกวันที่ 27 กันยายน พ.ศ. 2556 เวลา 17.45 - 18.30 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน) บทประพันธ์โดย มิสเตอร์เค บทโทรทัศน์โดย ธนพล เสือน้อย กำกับการแสดงโดย คชินทร์ คล้องช้าง
แซม นีล
แซม นีล (Sam Neill) เกิดเมื่อวันที่ 14 กันยายน ค.ศ.1947 (พ.ศ. 2490) เป็นนักแสดงชาวนิวซีแลนด์ เกิดที่ Omagh, County Tyrone ประเทศไอร์แลนด์เหนือ สหราชอาณาจักร แซมเป็นลูกชายคนที่สองของ Dermot Neill  เจ้าหน้าที่ของกองทัพนิวซีแลนด์กับ Priscilla ภรรยาชาวอังกฤษ ในช่วงที่แซมเกิดนั้นพ่อของเขาถูกกองทัพส่งไปประจำในไอร์แลนด์เหนือ และครอบครัวของแซมได้ย้ายกลับไปยังนิวซีแลนด์ใต้ในปี 1954 แซมได้รับการศึกษาระดับประถมที่โรงเรียนประจำ Christ's College in Christchurch จากนั้นเขาก็ไปเรียนในระดับเตรียมอุดมที่  College House ในการดูแลของ University of Canterbury โดยเขาเลือกเรียนด้านวรรณคดีอังกฤษ จากนั้นเขาก็ย้ายไปอยู่ที่เวลลิงตันเพื่อเรียนต่อในระดับอุดมศึกษาที่ Victoria University โดยแซมได้รับปริญญาตรีศิลปวรรณคดีอังกฤษ
แซม นีล เป็นนักแสดง ผู้อำนวยการสร้าง และนักเขียน ผู้มากประสบการณ์ของฮอลลีวู้ด ผู้รับบทอันโด่งดังในบทบาทของ ดร.อลัน แกรนท์ (Dr. Alan Grant) ใน จูราสสิค พาร์ค (Jurassic Park) ภาค 1 และ 3
อ้างอิง
1947
สมเสร็จภูเขา
ชื่อวิทยาศาสตร์มาจากคำว่า "La Pinchaque" ซึ่งเป็นสัตว์ร้ายในจินตนาการที่มีถิ่นอาศัยบริเวณเดียวกันกับสมเสร็จภูเขา
ลักษณะ
สมเสร็จภูเขาสามารถจดจำได้ง่ายจากขนยาวที่ปกคลุมตัว (บางครั้งจึงเรียกว่า wooly tapir) และริมฝีปากล่างสีขาว สมเสร็จภูเขามีขนสีน้ำตาลปนเทาหรือสีน้ำตาล ขึ้นกับถิ่นอาศัย ปกติขนบริเวณแก้มมีสีอ่อนกว่าส่วนอื่น เมื่อโตเต็มที่ยาว 1.8 ม.สูง 0.75-1 ม. หนัก 150-225 กก. เพศเมียมักใหญ่กว่าเพศผู้แต่สังเกตเห็นได้ยาก มีหางอวบสั้น งวงงุ้ม ยาว ขาหน้ามี 4 กีบ ขาหลังมี 3 กีบในแต่ละข้าง
ถิ่นอาศัย
สมเสร็จภูเขาพบได้ในป่าเมฆและระบบนิเวศแบบนีโอทรอปิคของเทือกเขาแอนดีสในโคลอมเบีย เอกวาดอร์ และทางเหนือของเปรู อาศัยอยู่ที่ความสูง 1950-4400 ม.
คานะมีหนังสือพิมพ์มาส่ง
คานะมีหนังสือพิมพ์มาส่ง เป็นมังงะสี่ช่อง แต่งเรื่องและวาดภาพโดยโชโกะ อิวามิ มีเนื้อหาเกี่ยวกับเด็กกำพร้าชื่อนากามิจิ คานะ ที่ต้องมาทำงานส่งหนังสือพิมพ์ มีการสร้างอนิเมะจำนวน 13 ตอนขึ้นจากมังงะเรื่องนี้โดย Feel Studios ซึ่งได้ออกฉายตั้งแต่ 5 กรกฎาคม ถึง 27 กันยายน พ.ศ. 2552
สมเสร็จภูเขา
ถิ่นอาศัย
ในฤดูฝนสมเสร็จภูเขาจะอาศัยอยู่ในป่าในเทือกเขาแอนดีส ในฤดูแห้งมันจะย้ายถิ่นไปอยู่ในระบบนิเวศแบบนีโอทรอปิคแทน
ซัมเมอร์ไทม์กอน
ซัมเมอร์ไทม์กอน (SUMMER TIME GONE) เป็นซิงเกิลที่ 34 ของมาอิ คุรากิ ออกจำหน่ายวันที่ 31 สิงหาคม พ.ศ. 2553 เพลงดังกล่าวจะนำไปประกอบในอนิเมะยอดนักสืบจิ๋วโคนัน นอกจากนี้ยังนำไปใช้ในโฆษณาเครื่องสำอางเอสปริกพรีเชียสของโคเซะ (KOSE ESPRIQUE PRECIOUS) อีกด้วย
ข้อมูลเพลง
ซัมเมอร์ไทม์กอน เป็นซิงเกิลลำดับที่ 34 ของไม คุรากิ ซึ่งมีการประกาศทางเว็บไซต์เมื่อกลางเดือนกรกฎาคม พ.ศ. 2553 โดยเพลงหลักคือซัมเมอร์ไทม์กอนจะนำไปใช้ประกอบรายการโทรทัศน์สองรายการ โดยลำดับแรกจะใช้เป็นเพลงเปิดอนิเมะยอดนักสืบจิ๋วโคนัน ลำดับที่ 29 โดยเริ่มเปลี่ยนเพลงในการออกอากาศรีมาสเตอร์ของยอดนักสืบจิ๋วโคนัน ตอนหน้าร้อนอันตรายของโซโนโกะ (ตอนจบ) ในวันที่ 7 สิงหาคม และจะเริ่มใช้เต็มรูปแบบ กล่าวคือมีภาพเปิดเรื่องพร้อมกับเพลงใหม่ ตั้งแต่ตอนที่ 583 ซึ่งออกอากาศวันที่ 14 สิงหาคม นับเป็นผลงานชิ้นที่ 11 ของเธอกับอนิเมะเรื่องนี้ นอกจากนี้ซัมเมอร์ไทม์กอนยังได้นำไปใช้ในโฆษณาเครื่องสำอางเอสปริกพรีเชียสของโคเซะอีกด้วย นับเป็นผลงานลำดับที่ 3 ที่ใช้กับโฆษณาโคเซะซึ่งเธอนำแสดงประกอบโฆษณาทุกครั้ง นอกจากนี้ยังเป็นเพลงประกอบในรายการMusic Focusตลอดเดือนสิงหาคม PV ของซิงเกิ้ลนี้มีภาพจากโฆษณาเครื่องสำอางเอสปริกพรีเชียสของโคเซะ มาอีกด้วย
ซิงเกิลนี้ออกจำหน่ายในวันที่ 31 สิงหาคม พ.ศ. 2553 ในสามรูปแบบ ได้แก่ รูปแบบซีดีและดีวีดี ในรหัสซีดี VNCM-6017 รูปแบบซีดีหนึ่งแผ่นคู่กับการ์ดโคนัน ในรหัสซีดี VNCM-6018 และรูปแบบแฟนคลับและ Musing ที่มีข้อความและลายเซ็นจากไม คุรากิ ในรหัสซีดี VNCF-6018 ซิงเกิ้ลนี้ขึ้นสู่อันดับ 1 ของโอริคอนซาร์ตประจำวันและอันดับที่ 4 ประจำสัปดาห์ เปิดตัวด้วยยอดขาย 25,332 ชุด อยู่ในโอริคอนซาร์ด 8 สัปดาห์ ยอดขายรวม 33,378 ชุด เป็นซิงเกิ้ลลำดับที่ 201 ของปี 2010
พรรคสนับสนุนนโยบายเกรียงศักดิ์
พรรคสนับสนุนนโยบายเกรียงศักดิ์ พรรคการเมืองหรือกลุ่มการเมืองของไทยในอดีตก่อตั้งเมื่อ พ.ศ. 2522 เนื่องจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถูกกำหนดขึ้นหลังการประกาศใช้รัฐธรรมนูญแห่งราชอาณาจักรไทย พุทธศักราช 2521 แต่ยังไม่มีกฎหมายว่าด้วยพรรคการเมืองออกมาบังคับใช้ ดังนั้น บทเฉพาะกาลของรัฐธรรมนูญจึงยกเว้นข้อกำหนดเกี่ยวกับการสังกัดพรรคการเมืองของผู้สมัครสมาชิกสภาผู้แทนราษฎร จึงเป็นการรวมตัวของนักการเมืองในรูปแบบของ "กลุ่มการเมือง" โดยมี ญาติ ไหวดี เป็นแกนนำ
โดยได้ลงรับเลือกตั้งเมื่อ วันที่ 22 เมษายน พ.ศ. 2522 ซิ่งทางพรรคได้ ส.ส. 1 คน คือนายญาติ ไหวดี จากเขต 2 จังหวัดสุรินทร์
หลังจากนั้นทางกลุ่มได้รวมตัวกับ พรรคสยามปฏิรูป และ ส.ส. ไม่สังกัดพรรคอีก 6 คนก่อตั้งกลุ่มการเมืองใหม่ในนาม กลุ่มสยามปฏิรูปสนับสนุนนโยบายเกรียงศักดิ์โดยไม่มีเงื่อนไขใด ๆ ทั้งสิ้น
ต่อมาทางกลุ่มได้จับมือกับกลุ่มของ พ.อ. (พิเศษ) พล เริงประเสริฐวิทย์ และกลุ่มชาติประชาชนของ ร.ต. บุญยง วัฒนพงศ์ ก่อตั้งพรรคการเมืองใหม่ในนาม พรรคสยามประชาธิปไตย เมื่อวันที่ 10 มกราคม พ.ศ. 2526 ทำให้บทบาทของกลุ่มสนับสนุนนโยบายยุติลงนับตั้งแต่บัดนั้น
แนวความคิดทางการเมือง
พรรคสนับสนุนนโยบายเกรียงศักดิ์ เป็นพรรคการเมืองที่ประกาศตัวว่าไม่ว่า พล.อ.เกรียงศักดิ์ ชมะนันท์ นายกรัฐมนตรี จะมีนโยบายใดหรือต้องการเสียงสนับสนุนกฎหมายใดก็ตามก็จะยินดียกมือสนับสนุนด้วยทั้งหมด
เดอะบอยวิธโนเนม
เดอะบอยวิธโนเนม (The Boy with No Name) เป็นสตูดิโออัลบัมชุดที่ 5 ของแทรวิส วงอินดี้ป็อปจากสกอตแลนด์ อัลบัมนี้ออกจำหน่ายเมื่อ 7 พฤษภาคม พ.ศ. 2550 ในสหราชอาณาจักร และเมื่อ 8 พฤษภาคม พ.ศ. 2550 ในสหรัฐอเมริกา
โคลสเซอร์ (Closer) ถูกปล่อยออกมาเป็นซิงเกิลแรกของอัลบัมในสหราชอาณาจักรเมื่อ 23 เมษายน พ.ศ. 2550 และขึ้นอันดับสูงสุดที่อันดับ 10 ใน UK Singles Chart
เดอะบอยวิธโนเนม เคยเข้าอันดับ 4 ใน UK Album Charts และ #1 ใน UK iTunes charts ในสหรัฐอเมริกา อัลบัมดังกล่าวเปิดตัวที่อันดับ 58 ใน Billboard 200 โดยขายได้ 12,000 ชุดในสัปดาห์แรก
แปะเฉีย
แปะเฉีย หรือ ลิแปะเฉีย มีชื่อในสำเนียงจีนกลางว่า ลฺหวี่โป๋เชอ เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นคนรู้จักของโจโฉ ขุนศึกผู้ขึ้นมามีอำนาจในช่วงปลายยุคราชวงศ์ฮั่นตะวันออกและสร้างรากฐานในการสถาปนาวุยก๊กในยุคสามก๊กของจีน ตามแหล่งข้อมูลทางประวัติศาสตร์ โจโฉสังหารครอบครัวของแปะเฉียในปี ค.ศ. 189 หรือ 190 เมื่อผ่านบ้านของแปะเฉียขณะที่เดินทางจะไปเมืองตันลิว (陳留 เฉินหลิว; ปัจจุบันอยู่บริเวณเมืองไคเฟิง มณฑลเหอหนาน) หลังจากหลบหนีออกจากเมืองหลวงลกเอี๋ยง แรงจูงใจในการฆ่าของโจโฉนั้นไม่ปรากฏแน่ชัด แหล่งข้อมูลหนึ่งได้อ้างว่าที่โจโฉสังหารครอบครัวของแปะเฉียเพื่อป้องกันตัวเอง ขณะที่อีกสองแหล่งข้อมูลระบุว่าโจโฉสงสัยว่าครอบครัวของแปะเฉียวางแผนทำร้าย โจโฉจึงชิงลงมือสังหารครอบครัวของแปะเฉียเสียก่อน เหตุการณ์นี้ได้มีการกล่าวถึงในวรรณกรรมอิงประวัติศาสตร์เรื่องสามก๊ก โดยระบุว่าตัวแปะเฉียก็ถูกโจโฉสังหารเช่นกัน
ในบันทึกทางประวัติศาสตร์
มีบันทึกทางประวัติศาสตร์สามแหล่งที่บันทึกถึงการสังหารครอบครัวของแปะเฉีย
เว่ยชู (魏書) บันทึกไว้ว่า:
ชื่ออฺวี่ (世語) บันทึกไว้ว่า:
สาจี้ (雜記) บันทึกไว้ว่า:
ในวรรณกรรม สามก๊ก
เหตุการณ์การสังหารครอบครัวของแปะเฉียปรากฏปรากฏในวรรณกรรมอิงประวัติศาสตร์เรื่องสามก๊ก ตอนที่ 4 ตรงกับใน สามก๊ก ฉบับเจ้าพระยาพระคลัง (หน) ตอนที่ 4
ในวรรณกรรม แปะเฉียเป็นพี่น้องร่วมสาบานกับโจโก๋ บิดาของโจโฉ โจโฉจึงนับถือแปะเฉียเป็นลุง โจโฉและตันก๋งผ่านมาทางบ้านของแปะเฉียระหว่างเดินทางไปยังบ้านเกิดของโจโฉหลังจากโจโฉหนีออกจากเมืองลกเอี๋ยงเพราะลอบสังหารตั๋งโต๊ะไม่สำเร็จ แปะเฉียให้การต้อนรับเป็นอย่างดีแล้วบอกครอบครัวกับคนรับใช้ให้ปฏิบัติต่อแขกเป็นอย่างดี ตัวแปะเฉียเดินทางเข้าเมืองเพื่อซื้อสุรามาเพิ่มในงานเลี้ยง ระหว่างที่โจโฉพักในบ้านของแปะเฉีย โจโฉได้ยินเสียงลับมีดและเสียงคนรับใช้ของแปะเฉียพูดว่า "เราจะมัดก่อนหรือ หรือจะฆ่าทีเดียว" โจโฉจึงสงสัยว่าแปะเฉียแสร้งทำเป็นใจดีด้วย แต่แท้จริงแล้วคิดทำร้าย โจโฉและตันก๋งจึงออกมาสังหารทุกคนในบ้านของแปะเฉีย ภายหลังโจโฉและตันก๋งก็ได้รู้ความจริงว่าที่คนรับใช้พูดนั้นแท้จริงแล้วกำลังพูดถึงการฆ่าหมูสำหรับงานเลี้ยง เมื่อเห็นว่าพวกตนสังหารผู้บริสุทธิ์ โจโฉและตันก๋งจึงรีบเก็บข้าวของแล้วออกจากบ้านของแปะเฉีย ระหว่างทางได้พบกับแปะเฉียที่เดินทางกลับจากการซื้อสุรา แปะเฉียชวนให้โจโฉพักอยู่ที่บ้านก่อน ฝ่ายโจโฉถามแปะเฉียว่า "มีใครอยู่ข้างหลังท่าน" เมื่อแปะเฉียหันกลับไป โจโฉจึงใช้กระบี่แทงแปะเฉียจากด้านหลังและฆ่าแปะเฉียตาย ตันก๋งตกใจถามโจโฉว่า "เมื่อกี้ท่านฆ่าคนเหล่านั้นด้วยความเข้าใจผิด แล้วเหตุใดจึงฆ่าแปะเฉียอีกเล่า" โจโฉตอบว่า "ถ้าแปะเฉียกลับไปบ้านและเห็นคนครอบครัวตายกันหมด ท่านคิดว่าแปะเฉียจะปล่อยเราไว้หรือ แปะเฉียต้องพาทหารมาไล่ตามเรา เมื่อนั้นเราจะเดือดร้อน" ตันก๋งพูดว่า "ที่ท่านฆ่าคนเช่นนี้ผิดนัก" โจโฉตอบว่า "ข้ายอมทำผิดต่อโลก แต่จะไม่ยอมให้โลกทำผิดต่อข้า" (寧教我負天下人，休教天下人負我) ตันก๋งไม่ได้ว่าประการใด คืนนั้นตันก๋งก็เดินทางแยกตัวจากโจโฉไป
แม่คุณ...ทูนหัว
แม่คุณ...ทูนหัว เป็นละครโทรทัศน์ไทยแนวโรแมนติก-ดราม่า-คอมเมดี้ ที่ออกอากาศทาง สถานีโทรทัศน์สีกองทัพบกช่อง 7 ทุกวันศุกร์ เสาร์ อาทิตย์ เวลา 20.30 น. บทประพันธ์โดย กฤตพันธ์ กฤตย์พงษ์ บทโทรทัศน์โดย คนหลังม่าน กำกับโดย เอกภพ ตันหยงมาศกุล ออกอากาศครั้งแรกเมื่อปี พ.ศ. 2548
วัดแสงแก้วโพธิญาณ
วัดแสงแก้วโพธิญาณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเจดีย์หลวง อำเภอแม่สรวย จังหวัดเชียงราย
ประวัติ
วัดแสงแก้วโพธิญาณ ตั้งอยู่เลขที่ 191 หมู่ 11 บ้านใหม่แสงแก้ว ตำบลเจดีย์หลวง อำเภอแม่สรวย จังหวัดเชียงราย
ที่มาของชื่อวัดแสงแก้วโพธิญาณ คือ "แสงแก้ว" มาจากแสงอันสว่างไสวราวกับดวงแก้วที่เปล่งประกายออกมาจากดอกบัว และสัญลักษณ์ "ดอกบัว" ที่พบในนิมิตก็อุปมาได้กับ"พระโพธิญาณ"อันเป็นความรู้แจ้งสูงสุด หรือ ความรู้ในการตรัสรู้ นั้นเอง(โพธิญาณ มาจากคำว่า โพธิ แปลว่า ตรัสรู้และคำว่า ญาณ แปลว่าแปลว่า หยั่งรู้ คำว่า"โพธิญาณ"จึงแปลให้เข้าใจง่ายๆว่า ความรู้ในการตรัสรู้ หรือ ตรัสรู้ความรู้ในสัจธรรม
จากเดิมเป็นเนินดอยม่อนแสงแก้วซึ่งปรากฏในนิมิตของครูบาอริยชาติ จึงกลายเป็นวัดแสงแก้วโพธิญาณ และพระภาวนารัตนญาณ(ครูบาอริยชาติ อริยจิตฺโต)ก็ย้ายจากวัดพระธาตุดงสีมา มาเป็นเจ้าอาวาสวัดแห่งนี้เรื่อยมาจนถึงปัจจุบัน
สเฟียร์ (กลุ่มดนตรีสัญชาติญี่ปุ่น)
สเฟียร์ เป็นกลุ่มดนตรีเจ-ป็อปในประเทศญี่ปุ่น เกิดจากการรวมตัวกันของนักพากย์ในสังกัดของ Lantis ซึ่งจัดการโดยโซนี่ มิวสิก เอ็นเตอร์เทนเมนท์
เรือบรรทุกเครื่องบินชั้นชิโตเสะ
เรือบรรทุกเครื่องบินชั้นชิโตเสะ (Chitose-class aircraft carrier) เป็นชั้นของเรือบรรทุกเครื่องบินเบาของกองทัพเรือจักรวรรดิญี่ปุ่น ตั้งชื่อตามเรือบรรทุกเครื่องบินชิโตเสะ ที่เข้าประจำการตั้งแต่ช่วง ค.ศ. 1943 ระหว่างสงครามแปซิฟิก
เรือบรรทุกเครื่องบินชั้นชิโตเสะมีต้นแบบมาจากเรือบรรทุกเครื่องบินทะเล ประกอบด้วยเรือสองลำคือ เรือบรรทุกเครื่องบินชิโตเสะ และ เรือบรรทุกเครื่องบินชิโยดะ
อันโกะ กลรักสตรอว์เบอร์รี่
อันโกะ กลรักสตรอว์เบอร์รี่ เป็นละครโทรทัศน์ไทย แนวโรแมนติก-คอมเมดี้ ดัดแปลงมาจากบทประพันธ์ของ พงศกร และบทโทรทัศน์โดย ศรียุ ดำเนินงานสร้างโดย บริษัท ซิติเซ่น เคน จำกัด โดย ธีรเดช วงศ์พัวพันธ์, บุษกร วงศ์พัวพันธ์ กำกับการแสดงโดย ฤกษ์ชัย พวงเพ็ชร์ ออกอากาศทางไทยทีวีสีช่อง 3 ครั้งแรกเมื่อวันที่ 9 ตุลาคม พ.ศ. 2556 นำแสดงโดย ธีรเดช วงศ์พัวพันธ์, อารยา เอ ฮาร์เก็ต, คณิศ ปิยะปภากรกูล และรินลณี ศรีเพ็ญ ร่วมด้วยนักแสดงสมทบอีกมากมาย
รายชื่อนักแสดงนำ
เรียงลำดับตามไตเติ้ลละคร
เฉา ยฺเหวียน
เฉา ยฺเหวียน (7 กุมภาพันธ์ ค.ศ. 1995 –) เป็นนักกีฬากระโดดน้ำชาวจีน และเป็นผู้ชนะเลิศเหรียญทองกีฬาโอลิมปิก
ประวัติ
ในเดือนพฤศจิกายน ค.ศ. 2010 เฉา ยฺเหวียนได้เป็นตัวแทนของประเทศจีนในการแข่งขันกีฬากระโดดน้ำในเอเชียนเกมส์ที่กวางโจว เขาได้รับรางวัลเหรียญทองในรายการแฟลตฟอร์ม 10 เมตร ด้วยคะแนน 557.15
ในกีฬาทางน้ำชิงแชมป์โลก 2013 เฉา ยฺเหวียน ได้คู่กับจาง หยั่นเฉฺวียน ในรายการซิงโครไนซ์แฟลตฟอร์ม 10 เมตร แต่พวกเขาได้มีข้อผิดพลาดในการกระโดดรอบที่ 4 และ 5 และได้รับรางวัลเหรียญทองแดงเพียงเท่านั้น
ในปี ค.ศ. 2015 เขาได้คู่กับฉิน ไข่ ในรายการซิงโครไนซ์แฟลตฟอร์ม 10 เมตร ในชิงแชมป์โลก 2015ที่คาซัน และได้รับรางวัลเหรียญทอง
ในโอลิมปิกฤดูร้อน 2016ที่รีโอเดจาเนโร เขาได้รับรางวัลเหรียญทองในรายการสปริงบอร์ด 3 เมตร นอกจากนี้เขายังได้รับรางวัลเหรียญทองแดงทองในรายการซิงโครไนซ์สปริงบอร์ด 3 เมตร ร่วมกับฉิน ไข่
เฟเดรีโก กีเอซา
เฟเดรีโก กีเอซา (Federico Chiesa, ; เกิด 25 ตุลาคม ค.ศ. 1997) เป็นนักฟุตบอลอาชีพชาวอิตาลีที่เล่นในตำแหน่งปีกให้กับยูเวนตุสในเซเรียอา และทีมชาติอิตาลี เขามักเล่นในตำแหน่งปีก แต่ก็สามารถดันขึ้นไปเล่นในตำแหน่งกองหน้าได้ เขาเป็นลูกชายของอดีตนักฟุตบอล เอนรีโก กีเอซา
ชุดใหญ่
แม้ว่าจะถูกเรียกติดทีมชาติในเดือนมีนาคม ค.ศ. 2017 กีเอซาถูกเลือกติดทีมชาติอิตาลีชุดใหญ่ภายใต้การคุมทีมของจัน ปีเอโร เวนตูราในนัดกระชับมิตรที่พบกับซานมารีโนที่เอมโปลีเมื่อวันที่ 31 พฤษภาคม เขาได้ลงเล่นนัดแรกให้กับทีมชาติอย่างไม่เป็นทางการในนัดนั้น ช่วยให้อิตาลีเอาชนะไปได้ถึง 8–0
เดือนมีนาคม ค.ศ. 2018 เขาถูกเรียกติดทีมชาติครั้งแรกในการแข่งขันอย่างเป็นทางการ ภายใต้การคุมทีมของลุยจี ดี บาโจ ในนัดกระชับมิตรที่พบกับอาร์เจนตินาและอังกฤษ ต่อมาวันที่ 23 มีนาคม เขาได้ลงเล่นในเกมอย่างเป็นทางการเป็นครั้งแรกในนัดที่พบกับอาร์เจนตินา ซึ่งอิตาลีพ่ายแพ้ไป 2–0
เขาทำประตูแรกในนามทีมชาติเมื่อวันที่ 18 พฤศจิกายน ในนัดที่เปิดบ้านเอาชนะอาร์มีเนีย 9–1 ในนัดสุดท้ายของฟุตบอลชิงแชมป์แห่งชาติยุโรป 2020 รอบคัดเลือกภายใต้การคุมทีมของโรแบร์โต มันชีนี ซึ่งในนัดนั้น เขาทำแอสซิสต์ให้กับชีโร อิมโมบีเล และริกการ์โด ออร์โซลีนี
เดือนมิถุนายน ค.ศ. 2021 กีเอซามีชื่อติดทีมชาติชุดลุยศึกฟุตบอลชิงแชมป์แห่งชาติยุโรป 2020 เขาได้รับรางวัลผู้เล่นยอดเยี่ยมประจำนัดจากยูฟ่าในนัดสุดท้ายของรอบแบ่งกลุ่มที่อิตาลีเอาชนะเวลส์ 1–0 ทำให้อิตาลีผ่านเข้ารอบด้วยการเป็นแชมป์กลุ่ม
เกียรติประวัติ
ยูเวนตุส
กล้ามเนื้อไบเซ็ปส์ เบรคิไอ
ในกายวิภาคศาสตร์ของมนุษย์ กล้ามเนื้อไบเซ็ปส์ เบรกิไอ (Biceps brachii muscle) เป็นกล้ามเนื้อที่สำคัญมัดหนึ่งที่อยู่ในพื้นที่ด้านหน้าของต้นแขน (Anterior compartment of arm) กล้ามเนื้อมัดนี้มีหน้าที่หลายประการ แต่ส่วนใหญ่จะเกี่ยวข้องกับการงอแขนและการหมุนของปลายแขนโดยมีข้อศอกเป็นจุดหมุน กล้ามเนื้อไบเซ็ปส์ เบรกิไอ ยังเป็นกล้ามเนื้อที่ผู้คนส่วนใหญ่รู้จักกันดี เนื่องจากเป็นกล้ามเนื้อที่เห็นได้ชัดจากภายนอก และสามารถบริหารกล้ามเนื้อนี้ให้มีรูปร่างที่ต้องการได้ง่ายโดยการยกน้ำหนัก
จุดเกาะ
กล้ามเนื้อไบเซ็ปส์ เบรกิไอ เป็นกล้ามเนื้อที่มีจุดเกาะต้น (origin) แยกเป็นสองจุดที่บริเวณไหล่ จึงเป็นที่มาของชื่อกล้ามเนื้อ biceps ในภาษาลาติน ซึ่งแปลว่า สองหัว โดยจุดเกาะต้นทั้งสองได้แก่
จุดเกาะปลายของกล้ามเนื้อมัดนี้จะมีจุดเดียว คือที่ปุ่มนูนเรเดียส (Radial tuberosity) นอกจากนี้ยังมีบางส่วนขยายออกไปเป็นเอ็นแผ่ที่เกาะกับพังผืดของบริเวณส่วนต้นของปลายแขน ซึ่งเรียกว่า เอ็นแผ่ไบซิพิตัล (Bicipital aponeurosis)
เส้นประสาท
เส้นประสาทที่มาสั่งการกล้ามเนื้อไบเซ็ปส์ เบรกิไอ คือเส้นประสาทมัสคิวโลคิวทาเนียส (Musculocutaneous nerve) ซึ่งเริ่มต้นจากการเชื่อมรวมกันของเส้นประสาทไขสันหลังบริเวณคอ คู่ที่ 5,6 และ 7 จากนั้นจึงรวมเป็นแขนงด้านข้าง (lateral cord) ในร่างแหประสาทแขน (Brachial plexus) ก่อนจะแทงทะลุเข้าสู่กล้ามเนื้อคอราโคเบรเคียลิส (Coracobrachialis muscle) ก่อนจะให้แขนงเข้าสู่กล้ามเนื้อไบเซ็ปส์ เบรกิไอ
หน้าที่การทำงาน
กล้ามเนื้อไบเซ็ปส์ เบรกิไอ เกี่ยวข้องกับการเคลื่อนไหวของแขนที่ข้อต่อสามจุด ซึ่งได้แก่
เซยูอะวอดส์
เซยูอะวอดส์ เป็นงานมอบรางวัลสำหรับนักพากย์ (เซยู) ที่มีผลงานโดดเด่นในอะนิเมะหรือสื่ออื่นๆ ในประเทศญี่ปุ่น จัดขึ้นเป็นประจำทุกปี โดยจัดขึ้นครั้งแรกเมื่อวันที่ 3 มีนาคม พ.ศ. 2550 ที่โตเกียวอะนิเมะเซ็นเตอร์ ในอะกิฮะบะระ
ชาวไวกิง
ไวกิง (Vikings) ในความหมายหลักหมายถึงชนเผ่านักรบ นักการค้า และนักตั้งถิ่นฐานจากนอร์เวย์ สวีเดน และเดนมาร์ก ซึ่งบุกรบชนะ ยึดครอง และตั้งอาณานิคมอาณาเขตในส่วนใหญ่ของอังกฤษ นอร์ม็องดี และรัสเซียเมื่อระหว่างประมาณ ค.ศ. 657 - ค.ศ. 1047 นอกจากนี้ยังบุกจู่โจมสเปน โมร็อกโก และอิตาลี ติดต่อการค้ากับจักรวรรดิไบแซนไทน์ เปอร์เซีย และอินเดีย ชาวไวกิงยังได้ค้นพบและยึดครองไอซ์แลนด์ และกรีนแลนด์ เดินเรือไปถึงชายทวีปอเมริกาเหนืออีกด้วย
ชนเผ่านี้เป็นนักเดินเรือที่ชำนาญ กล้าที่จะนำเรือแล่นออกไปในมหาสมุทรแอตแลนติก เพื่อหาหมู่เกาะเป็นดินแดนทำมาหากินให้อยู่เย็นเป็นสุข ปราศจากการรบกวนของชนเผ่าอื่น ไวกิงจึงเป็นชาวยุโรปพวกแรกที่เดินเรือออกไปนอกทะเลลึก และลอยลำอยู่ท่ามกลางลูกคลื่นและแสงแดด มองไปรอบด้านจะเห็นแต่ขอบฟ้าและพื้นน้ำเท่านั้น แต่ในการค้นหาแผ่นดินใหม่ พวกไวกิงใช้วิธีปล่อยนกดุเหว่าที่นำติดไปกับเรือด้วยให้ออกจากกรงขัง เมื่อนกดุเหว่าหลุดออกจากกรงขัง มันจะโผบินเป็นวงกลมสูงขึ้นไปในอากาศ ถ้ามันบินกลับย้อนทางเดิม ก็หมายความว่าเบื้องหน้าต่อไปนั้นจะไม่มีแผ่นดินอยู่เลย แต่ถ้ามันบินพุ่งไปในทะเลทางทิศใดทิศทางหนึ่ง พวกไวกิงก็ทราบได้ทันทีว่า ทิศทางนั้นต้องมีผืนแผ่นดินอยู่ไกลลับสายตาเบื้องหน้าโน้น ซึ่งพวกเขาจะนำเรือออกค้นความจนพบดินแดนนั้นได้
ไวกิงได้ยกกองทัพบุกอังกฤษ ทางชายฝั่งนอร์ทัมเบรีย ตอนเหนือของประเทศอังกฤษเมื่อวันที่ 8 มิถุนายน ค.ศ. 793 บุกเผาทำลายโบสถ์แห่งลินดิสฟาร์นและฆ่าพระบาทหลวงจนหมด ในอีกสองปีต่อมาก็ได้รุกลึกเข้าไปในแผ่นดินใหญ่อังกฤษในพื้นที่ที่เป็นสกอตแลนด์ปัจจุบัน บุกโจมตีไอร์แลนด์และตั้งราชอาณาจักรไวกิงที่เมืองดับลิน ลิเมอริก และวอเตอร์ฟอร์ด แม้เมื่อแรกพวกไวกิงจะทำลายโบสถ์และฆ่าบาทหลวง แต่ในที่สุดชาวไวกิงได้เข้ารีตเป็นคริสต์ศาสนิกชน ไวกิงยึดครองเมืองต่าง ๆ ได้หลายเมือง กษัตริย์ไวกิงที่มีนามว่า แฮรัลด์ บลูทูท (Harald Bluetooth) ได้เข้าปกครองอังกฤษและไอร์แลนด์
ในปี ค.ศ. 874 เอริกเดอะเรด (Eric the Red) นักรบไวกิงผู้ถูกเนรเทศจากไอร์แลนด์ได้อพยพพาครอบครัวและเรือ 25 ลำเดินทางไปทาง ทิศตะวันตกและได้พบเกาะกรีนแลนด์ ซึ่งทั้ง ๆ ที่เกาะกรีนแลนด์มีหิมะและน้ำแข็งปกคลุมคลอดทั้งปี แต่แอริคต้องการให้ชื่อเกาะดึงดูดนักผจญภัยอื่น ๆ เขาจึงตั้งชื่อเกาะที่พบว่า กรีนแลนด์ (ดินแดนสีเขียว)
ในปี ค.ศ. 985 เลฟ เอริกสัน (Leif Ericson) บุตรของเอริกเดอะเรด ได้รายงานการพบแผ่นดินที่นักประวัติศาสตร์ทุกวันนี้เชื่อว่าเป็นแลบราดอร์, นิวฟันด์แลนด์ และนิวอิงแลนด์ เพราะเลฟได้บรรยายว่าบนดินแดนใหม่นี้มีป่าไม้ ทุ่งข้าวสาลี และไร่องุ่น แต่ชาวไวกิงตั้งถิ่นฐานอยู่ในดินแดนใหม่นี้ได้ไม่นานก็ถูกชนพื้นเมืองรุกรานจนต้องอพยพกลับกรีนแลนด์ ซึ่งเหตุการณ์เหล่านี้เกิดก่อนที่ คริสโตเฟอร์ โคลัมบัส จะพบอเมริกาประมาณ 500 ปี
ด้วยธรรมชาติของการเป็นนักจู่โจมทางเรือโดยทางทะเลซึ่งจะต้องเข้มแข็ง ดุดันและไม่กลัวอันตราย ชาวไวกิงจึงมีกิตติศัพท์หรือได้สมญาว่าเป็นพวกโหดเหี้ยมทารุณและเป็นนักทำลายล้าง แต่ในฐานะของพ่อค้าและนักปกครองอาณานิคม ชาวไวกิงนับได้ว่าเป็นผู้มีบทบาทและอิทธิพลสูงทางดีในด้านการพัฒนายุโรปยุคกลาง การตั้งถิ่นฐานโพ้นทะเลในยุคแรก ๆ ของชาวไวกิงได้แก่การตั้งเมือง "ออร์กนีย์" และที่หมู่เกาะ "เชตแลนด์" ซึ่งอยู่ในการปกครองของนอร์เวย์เรื่อยมาและสิ้นสุดเมื่อ ค.ศ. 1472
ช่วงเวลาที่นับเป็นยุคไวกิง อยู่ระหว่าง ค.ศ. 793 - ค.ศ. 1066 ซึ่งสิ้นสุดยุคประมาณระหว่างยุคเชียงแสนและหริภุญชัย หรือก่อนสถาปนาราชวงศ์พระร่วงโดยพ่อขุนศรีอินทราทิตย์ (ค.ศ. 1249) 183 ปี